مومندو کې بم چاونې، امنیتي عسکر وژل شوی، د پولیو کارکن زخمي 
د پولیو خلاف ورستی مهم نن د بلوچستان په دواو ضلعو، کوټه او قلعه عبدالله، کې شورو شوی دی. د معمول برعکس چې پکې ماشومانو ته څاڅکې ورکړی کیږي دې مهم کې ماشومانو ته پولیو نه د بچ کیدو دپاره ستنې لگول کیږي. د قلعه عبدالله په ځېنې تحصیلونو کې دا مهم د اته ورځو پورې روان وي
مومندو قبائیلي سیمه کې د بمونو چاودیدو په دواو مختلفو پیښو کې یو امنیتي عسکر وژل شوی او د پولیو خلاف یو کارکن زخمي شوی دی. د پولیټیکل انتظاميي د چارواکو په وینا د مومندو صافو تحصیل کې د پولیو کارکن د موټرسائیکل سره نزدې د بم چاؤدیدو په نتیجه کې هغه زخمي شوی دی. د پولیو کارکن د کار په لړ کې روان وو د صافو تحصیل په علینگار سیمه کې د چاودندې ښکار شو. هغه درملنې دپاره پیښور ته بوتللی شوی دی. د چاودنې په مهال سیمه کې د پولیو خلاف مهم نه وو روان خو وسله والو ددې نه وړاندې د پاکستان په قبائیلي او بندوبستي سېمو کې د پولیو خلاف کارکونکو باندې خونړۍ حملې کړې دي. د پولیو خلاف ورستی مهم نن د بلوچستان په دواو ضلعو، کوټه او قلعه عبدالله، کې شورو شوی دی. د معمول برعکس چې پکې ماشومانو ته څاڅکې ورکړی کیږي دې مهم کې ماشومانو ته پولیو نه د بچ کیدو دپاره ستنې لگول کیږي. د قلعه عبدالله په ځېنې تحصیلونو کې دا مهم د اته ورځو پورې روان وي. مومندو کې د بم چاؤدیدو بله پیښه په بائې زو تحصیل کې رامېنځته شوې ده. د امنیتي ځواکونو گاډې سره نزدې د بم خلاصیدو په نتیجه کې یو عسکر ووژل شو. امنیتي عسکرو سیمه کې پرون د دریو نورو عسکرو د وژل کیدو ورسته د لټون عملیات شورو کړې وو چې د گل یا یک شنبې په ورځ د امیني ځواکونو یو گاډې سره نزدې چاودنه وشوه. د طالبانو جماعت الا حرار ډلې مومندو کې د دواړو بم چاؤدنو ذمه واري په غاړه اخیستې ده.